Diari Oficial de la Generalitat Valenciana


Sumari del DOGV 1728, del 20-02-1992 (1992/824005)

ORDRE de 7 de gener de 1992, de la Conselleria de Sanitat i Consum, per la qual dicta normes per a la concessió de subvencions a federacions i associacions de consumidors i usuaris de la Comunitat Valenciana per a l'exercici 1992.
--------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/01/07/(3)/dof/vci/html**

### Dades del document

Número de DOGV
:   1728

Data del DOGV
:   20-02-1992

Secció del DOGV
:   DISPOSICIONS GENERALS

Número del document
:   1992/824005


Data del document
:   07-01-1992

Organisme emissor
:   Conselleria de Sanitat i Consum

Tipus de document
:   Ordre

Ordre de 7 de gener de 1992, de la Conselleria de Sanitat i Consum, per la qual dicta normes per a la concessió de subvencions a federacions i associacions de consumidors i usuaris de la Comunitat Valenciana per a l'exercici 1992.  
Els drets d'audiència en consulta, participació i representació dels interessos del consumidor, considerats per la nostra legislació com a drets bàsics, s'exerceixen a través de les associacions de consumidors i de les seues agrupacions o federacions.  
L'objecte associatiu d'aquestes el constitueix la defensa dels interessos col·lectius o individuals dels consumidors o el desenvolupament dels drets que se'ls reconeixen.  
Per a dur a terme aquesta tasca cal que compten amb mitjans suficients que garantesquen la seua continuïtat i impulsen el seu desplegament.  
Per tot això, i segons el que disposa l'article 28.f de la Llei de la Generalitat Valenciana 2/1987, de 9 d'abril, d'Estatut de Consumidors i Usuaris de la Comunitat Valenciana, dispose  
Article primer  
Les federacions i associacions de consumidors i usuaris radicades a la Comunitat Valenciana que estiguen inscrites en el Registre Públic d?associacions de Consumidors i Usuaris de la Comunitat Valenciana, podran sol·licitar subvencions per a finançar les despeses derivades de la seua actuació en defensa i suport dels consumidors durant l?exercici 1992, en els termes que estableix aquesta ordre.  
Article segon  
Les subvencions seran destinades a finançar despeses esmentades entre els següents conceptes, i segons els percentatges que s'hi indiquen:  
1. Despeses de manteniment de l?entitat.  
2. Despeses per celebració d'actes estatutaris, com assemblees, juntes, etc.   
3. Funcionament de gabinets d'informació al consumidor, sempre que complesquen aquestes condicions:  
a) Disposar d'un local obert al públic durant almenys quatre hores diàries els dies laborables.  
b) Disposar de personal tècnic adequat, que tinga contracte laboral regular i estiga donat d'alta en la Seguretat Social, o siga professional autònom.  
4. Funcionament de gabinets jurídics d'assessorament als consumidors i usuaris:  
a) L'assessorament jurídic haurà de ser prestat per professionals en la matéria.   
b) En cap cas seran subvencionades les despeses per serveis prestats simultàniament per més d'un professional, en cada entitat.  
5. Realització de programes específics d'actuació sobre algun dels punts següents:  
a) Campanyes d'informació i orientació sobre els drets dels consumidors i usuaris, realitzades a través dels mitjans de comunicació (premsa, programes periòdics de ràdio i televisió, tanques publicitàries, etc.).  
b) Activitats, jornades, seminaris, etc., relacionats amb la formació i educació dels consumidors, organitzats per la federació o associació.  
c) Campanyes per a promoure l'associacionisme dels consumidors i usuaris, i l?expansió la consolidació de les associacions.  
d) Programes que desenvolupen projectes dirigits a potenciar la representativitat i la participació de les associacions en els òrgans que preveuen les lleis.  
6. Assistència dels responsables d'atenció al públic en les federacions o associacions a cursos de formació en matèria de consum.  
De l'import total de la subvenció concedida per a les despeses corrents esmentades, podrà destinar-se un màxim del 20% a finançar despeses de manteniment, que no podran superar en cap cas l?import de 600.000 PTA anuals, i un màxim del 10% a finançar despeses ocasionades per la celebració d'actes estatutaris.  
7. Participació en procediments desenvolupats per les juntes arbitrals de consum.  
L'import de la subvenció per a despeses de participació d'àrbitres de les federacions o associacions en procediments de juntes arbitrals de consum s'estableix en 3.500 PTA per cada intervenció.  
8. Adquisició de material inventariable i obres als locals de les federacions i associacions.  
L'import de la subvenció concedida per a despeses d'inversió (material inventariable i obres) es destinarà totalment a aquesta finalitat. S'estableix com a restricció addicional el fet que sols es pagarà el 80% de les despeses efectivament realitzades i justificades.  
L'import de les subvencions concedides mai no podrà ser d'una quantia tal que, aïlladament o junt amb altres subvencions o ajudes d'altres administracions públiques o d'altres ens públics o privats, supere el preu de l'activitat que realitze el beneficiari.  
Article tercer  
Les federacions i associacions de consumidors i usuaris interessades podran adreçar les seues peticions a la Direcció General de Consum. Hauran de presentar, bé al registre general de la Conselleria de Sanitat i Consum, c/ Rodríguez Fornos, núm. 4, 46713 València, o bé segons les formes previstes en l'article 66 de la Llei de Procediment Administratiu, la següent documentació:  
1. Sol·licitud de subvenció signada pel president de l?entitat, segons el model de l'annex I.  
2. Certificat de l?entitat bancària on conste el número de compte i el nom del titular, que haurà de coincidir amb el beneficiari de la subvenció.  
3. Programa detallat de les activitats que realitzarà la federació o associació el 1992.  
4. Programa detallat de despeses per al 1992, segons els models dels annexos II i III.  
5. Pressupost detallat d'ingressos per al 1992. Caldrà incloure-hi l?obtenció de subvencions o ajudes per a la mateixa finalitat, procedents d'administracions o ens públics o privats.  
6. Quan sol·liciten subvenció per a obres, hauran d'incloure-hi, a més, un programa d'actuació que garantesca l?execució de les obres en l?exercici per al qual es concedeix la subvenció.  
7. Memòria detallada de les activitats realitzades durant 1991.  
8. Balanç econòmic de despeses i ingressos de l'any 1991.  
9. Certificat de la secretaria de la federació o associació, amb el vist-i-plau de la presidència, que acredite l'acord de l'assemblea, o de l?òrgan competent segons els seus estatuts, pel qual s'aproven el programa i el pressupost presentats.  
10. Certificat de la secretaria de la federació o associació, amb el vist-i-plau de la presidència, que acredite el nombre de socis al 31 de desembre de 1991. L'import de la quota anual per soci, i els ingressos reals per aquest concepte durant 1991.  
11. Segons que estableix l?article 47.7 del text articulat de la Llei d'Hisenda Pública de la Generalitat Valenciana, els beneficiaris de la subvenció hauran d'acreditar abans del cobrament, i en la forma que determina l?Ordre de 7 de gener de 1991, de la Conselleria d'Economia i Hisenda (DOGV núm. 1.477, de 05.02.91), que es troben al corrent de les seues obligacions tributàries i davant la seguretat social.  
Article quart  
El termini de presentació de les sol·licituds regulades per aquesta ordre serà d'un mes comptador des de l'endemà de la seua publicació en el Diari Oficial de la Generalitat Valenciana.  
Article cinqué  
La concessió de les subvencions es farà segons els següents criteris:  
1. Qualitat i transcendència del programa que realitzarà la federació o associació sol·licitant.   
2. Que estiga integrada en un federació d'associacions de consumidors l?àmbit territorial de la qual siga la Comunitat Valenciana.   
3. El grau implantació territorial, segons el nombre d'afiliats i la seua distribució per províncies, comarques i localitats de la Comunitat Valenciana. En el cas de les federacions, la valoració es farà segons el nombre i la distribució territorial de les associacions que les integren.  
4. El grau d'autofinançament de la federació o associació.  
5. Valoració dels programes desenvolupats durant l?exercici anterior, si escau.  
Article sisé  
El Conseller de Sanitat i Consum, a proposta de la Directora General de Consum, dictarà les resolucions per les quals es concediran les subvencions amb càrrec als pressupostos de la Generalitat Valenciana, secció 10, servei 03, programa 443.40, línia 402/000/92, per un import màxim de 91.619.921 PTA per a despeses corrents, i línia 702/000/92, per un import màxim de 88.289.426 PTA, per a despeses d'inversió. En aquestes resolucions es fixaran les quanties concedides a cada federació o associació.  
La subvenció destinada a despeses de participació d'àrbitres de les federacions o associacions en procediments executats per les juntes arbitrals de consum, es concedirà mitjançant resolució expressa del Conseller de Sanitat i Consum.  
Qualsevol alteració de les subvencions tingudes en compte per a la concessió de la subvenció, i en tot cas l'obtenció concurrent de subvencions o ajudes d'altres administracions públiques o d'altres ens públics o privats, podrà produir la modificació de la resolució de concessió.  
Article setè  
1. En el cas de la subvenció per a despeses corrents, llevat del que preveu el punt 7 de l'article segon (juntes arbitrals de consum) d'aquesta ordre, el pagament es farà segons les normes següents:  
a) En el moment de la concessió de la subvenció, es lliurarà el 80% de la quantitat assignada.  
b) Després de justificat el 80% esmentat, la resta de la subvenció es pagarà mitjançant la presentació de nous justificants de realització de despeses, i es podran fer lliuraments parcials.  
2. El pagament de la subvenció per a despeses de participació en procediments de les juntes arbitrals es realitzarà posteriorment a la presentació dels justificants corresponents.  
3. Per a lliurar diners de la subvenció destinada a despeses d'inversió serà necessari justificar prèviament la despesa realitzada, i no es lliurarà cap quantitat anticipadament.  
Article vuité  
S'estableixen les següents normes específiques per a la justificació d'aquestes subvencions:  
1. Les factures o els justificants presentats han de ser originals i amb data anterior al 31 de desembre de 1992. Caldrà que hi conste expressament que el seu pagament ja s'ha fet, i també el vist-i-plau de la presidència de la federació o associació.  
2. Les factures hauran de contenir totes les dades formals que exigeix per al seu lliurament l'article tercer del Reial Decret 2402/1985, de 18 de desembre (BOE núm. 312, de 30.12.85).  
3. Les justificacions corresponents al personal fix s'hauran de presentar en nòmines adaptades al model oficial, amb els justificants de cotització a la seguretat social.  
4. Les justificacions corresponents a col·laboracions puntuals constaran en rebuts on consten les dades del perceptor, el seu NIF, el concepte pel qual se li paga, i la retenció corresponent de l?IRPF, i també les dades de la federació o associació, segons l'annex V.  
5. No s'admetran justificacions de despeses per atencions socials.  
6. Els viatges es justificaran amb el bitllet corresponent si es fan en línies regulars. Quan es facen en vehicle particular, caldrà indicar-ne la marca, el model i la matrícula, les dades personals dels qui l?usen, el lloc del viatge i la distància en quilòmetres. Es valorarà a 22 PTA el quilòmetre. Sempre s'informarà del motiu i s'adjuntarà còpia de la convocatòria, el programa, etc. que corresponga.  
7. Quan es justifiquen activitats que generen despeses d'hostalatge o restauració, caldrà adjuntar-hi les factures corresponents. L'import màxim que se subvencionarà per persona i dia serà de 8.000 PTA per ambdós conceptes. Sempre s'informarà sobre el motiu i s'adjuntarà una còpia de la convocatòria, el programa, etc. que, corresponga.  
8.. En el cas de despeses per assistència d'àrbitres de les federacions i associacions a procediments de les juntes arbitrals de consum, es justificaran mitjançant la presentació de certificats lliurats pel secretari de la junta arbitral corresponent.  
9. Les federacions i associacions a les quals s'haja concedit subvenció hauran de justificar les seues despeses mitjançant factures i justificants emesos al seu nom. No servirà com a justificació un document lliurat a una entitat diferent.  
10. El lliurament de justificants es farà al llarg de l'exercici 1992, segons es vagen produint les despeses, i en tot cas abans de l'acabament d'aquest exercici econòmic.  
Article nové  
Segons que estableix l'article 47.9 del text refós de la Llei d'Hisenda Pública de la Generalitat Valenciana (DOGV núm. 1.588, de 17.07.91), seran procedents el reintegrament de les quantitats percebudes i l?exigència de l?interés de demora des del moment del pagament de la subvenció en els casos següents:  
1. Incompliment de l?obligació de justificació.  
2. Obtenció de la subvenció sense reunir-hi les condicions.  
3. Incompliment de la finalitat per a la qual fou concedida la subvenció.  
4. Incompliment de les condicions imposades als beneficiaris per causa de la concessió de la subvenció.  
Igualment, en el supòsit que les aportacions de les altres administracions o ens públics o privats superen el cost de l'activitat que es desplegue, quan la subvenció principal siga de la Generalitat Valenciana, caldrà retornar-li l?excés obtingut.  
DISPOSICIO FINAL  
Aquesta ordre vigirà des de l?endemà de Is seua publicació en el Diari Oficial de la Generalitat Valenciana.  
València, 7 de gener de 1992.  
El Conseller de Sanitat i Consum,   
JOAQUIN COLOMER SALA  
ANNEX I  
Solicitud  
..., amb NIF ..., com a president/a i en representació d ..., que té el NIF ... i domicili a .... inscrita en el Registre Públic d?associacions de Consumidors de la Comunitat Valenciana amb el núm. ...,  
EXPOSE:  
Que, d'acord amb el que disposa l'Ordre de la Conselleria de Sanitat i Consum, de 7 de gener de 1992 (DOGV núm. ..., de .... 92), per la qual dicta les normes per a la concessió de subvencions a federacions i associacions de consumidors de la Comunitat Valenciana per a l?exercici 1992, considere que compleix els requisits que s'hi exigeixen i adjunte la documentació requerida,  
SOL.LICITE:  
Que es concedesca a aquesta entitat subvenció per un import total d ... pessetes, que es desglossa així:  
1. Per a despeses corrents: ... PTA (despeses de manteniment, etc.)  
2. Per a despeses de participació en juntes arbitrals de consum: ... PTA  
3. Per a despeses d'inversió: ... PTA  
I demane que els ingressos que es puguen produir es realitzen en el compte bancari que aquesta federació/associació té en l?entitat bancària ..., sucursal..., amb el número ..  
... . ... d ... de 1992.  
Segell de la federació  
Signatura del president o associació  
DIRECCIO GENERAL DE CONSUM  
ANNEX II  
Pressupost de despeses corrents per a 1992  
Manteniment: ... PTA (llum, aigua, telèfon, lloguer del local, etc.) Actes estatutaris: ... PTA (assemblees, juntes, etc.)  
Gabinet d'informació: ... PTA (nòmines del personal, minutes)  
Gabinet jurídic: ... PTA (nòmines del personal, minutes)  
Programes i activitats: ... PTA (campanyes d'informació, jornades, etc.)  
Assistència a cursos: ... PTA  
Total: ... PTA  
Pressupost per a despeses de participació en juntes arbitrals de consum: ... PTA  
ANNEX III  
Pressupost de despeses d'inversió per a l?exercici- 1992  
Mobiliari i material inventariable: ... PTA (detalleu-lo)   
Obres o reformes als locals: ... PTA  
Total ? PTA  
ANNEX IV  
Nota de despeses de viatge en mitjans propis  
..., amb NIF ... i domicili ..., com a ... (càrrec) de la Federació/Associació ..., ha viatjat des d ... fins a ..., fent un trajecte d ... km, en el vehicle de marca ..., model ... i matrícula ... (especifiqueu el motiu del viatge i adjunteu el programa, la convocatòria, etc.).  
Liquidació: ... km a 22 PTA/km: ... PTA  
. .., ... d ... de 1992  
Signatura del perceptor  
ANNEX V  
Rebut per col·laboracions puntuals  
..., amb NIF ... i domicili ..., he rebut de la Federació/Associació ... la quantitat de (en lletra) ... PTA, com a honoraris per ... (detalleu, si és una ponència, el tema, el lloc i la data; si és una altra cosa, les dades suficients).  
Liquidació:   
Honoraris: ... PTA   
Deducció del 15% de l?IRPF: ... PTA   
Líquid percebut: ... PTA  
... . ... d ... de 1992  
Signatura del perceptor


Còpia Permalink ELI